ลงมือทำทันที ใช้การกดจุดและการยืดผ่อนคลายกล้ามเนื้อ รักษาแบบธรรมชาติ การบริโภคอาหารและเครื่องดื่ม ใช้ยารักษา รับการรักษา
อาการคลื่นไส้นั้นถูกกระตุ้นหรือทำให้แย่ลงได้ด้วยการเคลื่อนไหวไปมา ลองพักด้วยการนั่งในที่เงียบๆ หรือนั่งบนเตียงหรือพรมในห้อง หากยังรู้สึกคลื่นไส้ ค่อยๆ เอนตัวลงนอนราบแต่ยกหัวขึ้นด้วยอะไรก็ได้ แต่แนะนำให้เป็นหมอน (ซึ่งจะช่วยให้นอนหลับได้ง่ายกว่าและสบายกว่า) หากสามารถผ่อนคลายเพียงพอ การงีบก็สามารถทำให้หายคลื่นไส้ได้ เราจะรู้สึกดีขึ้นตอนที่ตื่น การหายใจเอาอากาศบริสุทธิ์เข้าไปจะช่วยล้างปอด ลดความวิตกกังวล และช่วยให้ท้องรู้สึกดีขึ้น  นั่งในที่เงียบๆ และหลับตาลง พยายามคิดถึงเรื่องอื่นนอกจากอาการคลื่นไส้ของเรา (เพื่อให้เลิกคิดถึงความรู้สึกคลื่นไส้) ไม่ใช้อุปกรณ์อิเล็กโทรนิคส์ การปวดหัวสามารถเกิดจากการใช้อุปกรณ์อิเล็กโทรนิคส์นานเกินไป และเราคงไม่ต้องการเพิ่มอาการปวดหัวเข้ากับอาการคลื่นไส้อีกจริงไหม หายใจเข้าลึกๆ ผ่านทางจมูกและกลั้นเอาไว้ก่อน จากนั้นค่อยๆ ผ่อนลมหายใจออกจากทางปากช้าๆ ทำซ้ำหลายๆ ครั้ง อาการคลื่นไส้อาจมีสาเหตุจากไข้ แต่ถึงจะไม่ได้เป็นอย่างนั้นก็ตาม อุณหภูมิร่างกายอาจจะสูงขึ้นจากปกติเป็นผลจากการคลื่นไส้ อุณหภูมิที่เย็นจะช่วยให้อุณหภูมิร่างกายคงที่ ใช้ผ้าขนหนูสะอาดจุ่มน้ำเย็น ประคบรองใต้คอหากนอนหงายอยู่ หากกำลังนั่ง ให้พาดรอบคอ ดูหนัง โทรหาเพื่อน หรือทำกิจกรรมเบาๆ อย่างอื่นที่จะป้องกันไม่ให้เราคิดถึงแต่อาการคลื่นไส้  อาการคลื่นไส้บางอย่างอาจถูกกระตุ้นหรือแย่ลงได้ด้วยความวิตกกังวล การเลิกคิดเรื่องที่กังวลอื่นๆ จะช่วยให้หายจากอาการคลื่นไส้ได้ หลีกเลี่ยงกิจกรรมที่ต้องใช้สมาธิสูง ยกตัวอย่างเช่น การอ่านหรือการเขียนที่ต้องใช้สายตาโฟกัสบนเนื้อหาเป็นเวลานาน อาจทำให้ปวดตาได้ ในเวลาปกติการปวดตานี้อาจจะไม่มีผลอะไร แต่เมื่อรู้สึกคลื่นไส้ อาการปวดหรือตึงใดๆ ก็อาจทำให้อาการแย่ลง เลื่อนกิจกรรมที่ต้องใช้ร่างกายหนักๆ ออกไปก่อน ในขณะที่การขยับเบาๆ จะช่วยอาการคลื่นไส้  แต่กิจกรรมทางกายจะทำให้เกิดแรงกดกับท้องซึ่งจะทำให้อาการคลื่นไส้แย่ลง ต่อมรับกลิ่นของเรานั้นติดต่อกับระบบย่อยอาหาร ดังนั้นกลิ่นฉุนๆ สามารถส่งผลให้กระเพาะของเราขยักขย้อนและทำให้อาการคลื่นไส้แย่ลง (หลีกเลี่ยงพวกกลิ่นสีอย่างเด็ดขาด) อย่าทำอาหาร สูบบุหรี่ หรือใช้น้ำหอม ที่จริงแล้วหากเป็นไปได้ ควรหนีจากบริเวณที่มีคนกำลังทำอาหาร สูบบุหรี่ หรือใส่น้ำหอมฉุนๆ ไปเลย การกดจุดคือศาสตร์โบราณของจีนที่จะใช้แรงกดลงบนพื้นที่บนร่างกาย โดยใช้นิ้วมือ การกดจุดเหมือนกับการฝังเข็มคือรักษาโดยไปเปลี่ยนแปลงสัญญาณความเจ็บปวดที่เส้นประสาทส่งไปยังสมอง  ใช้นิ้วกลางและนิ้วชี้โค้งเป็นรูปตัวซี (C) แล้วกดลงแน่นๆ บนร่องระหว่างเส้นเลือดใหญ่สองเส้นบนข้อมือด้านในที่เป็นบริเวณล่างฝ่ามือ กดทิ้งไว้ 30 วินาทีถึง 1 นาที แล้วจึงปล่อยนิ้วจากข้อมือ ควรรู้สึกว่าอาการคลื่นไส้ดีขึ้นหรือหายไปหรือยัง หากต้องการให้มือว่าง ก็สามารถกดจุดได้ด้วยการใช้สร้อยข้อมือสำหรับกดจุดหรือสำหรับแก้เมา สร้อยนี้จะมีปุ่มที่กดลงบนจุดบนข้อมือเราอย่างต่อเนื่อง ช่วยให้รู้สึกดีขึ้นในระหว่างวัน บางครั้ง อาการคลื่นไส้ก็เกิดจากความปวดหลังและคอ การยืดกล้ามเนื้อเบาๆ จะช่วยให้ความปวดที่หลังและคอดีขึ้นและช่วยให้หายจากอาการคลื่นไส้  ในการคลายกล้ามเนื้อหลังด้านบน ทำท่าขัดสมาธิหน้าคว่ำ นั่งขัดสมาธิบนพื้นและเอนตัวไปข้างหน้า หยุดเอนตัวไปข้างหน้าเมื่อตัวเราทำมุม 45 องศากับขา วางแขนบนเก้าอี้ข้างหน้าเรา หากมีความยืดหยุ่นมากขึ้น ก็สามารถเอนตัวไปข้างหน้าจนหน้าผากแตะพื้นและแขนยืดไปข้างหน้าได้ ในการคลายกล้ามเนื้อคอ นั่งบนเก้าอี้ ผ่อนคลายไหล่และวางมือบนต้นขา เอียงคอไปหาไหล่ค้างไว้ 15 ถึง 30 วินาที ให้ไหล่อีกค้างลู่ลง หายใจเข้าลึกๆ และตั้งหัวขึ้นเหมือนเดิม ทำซ้ำ 2 ถึง 4 ครั้งต่อข้าง  ท่าโยคะอีกท่าที่ดีต่ออาการคลื่นไส้อีกท่าคือ ท่าขาพิงบนผนัง นอนลงบนเสื่อโยคะหรือพรมติดกับผนัง ให้ก้นกบและก้นชิดกับผนังและยืดขาขึ้นพิงผนัง ทำท่านี้ค้างไว้อย่างน้อย 5 นาที หรือ หายใจ 40 – 50 ครั้ง ท่านี้จะช่วยลดความรู้สึกคลื่นไส้และลดความตึงเครียดของร่างกาย ชาขิง ขิงสด และขิงเชื่อม ทั้งหมดนี้สามารถใช้เพื่อช่วยลดอาการคลื่นไส้ได้ รากขิงนั้นกระตุ้นให้หลั่งน้ำย่อยหลายชนิดรวมถึงเอ็นไซม์ที่ช่วยลดกรดในกระเพาะ กรดฟีนอลในขิงสามารถผ่อนคลายกล้ามเนื้อท้อง ซึ่งจะลดภาระของกระเพาะอาหารในขณะเดียวกันก็ช่วยให้ลำไส้กำจัดของเสียได้เร็วขึ้น  ทำชาขิงได้ด้วยรากขิงยาวประมาณ 2 นิ้ว ล้างรากขิงและปวกเปลือก หั่นเป็นชิ้นเล็กๆ หรือบี้ให้แหลกด้วยช้อน ต้มน้ำ 2 – 3 ถ้วยด้วยไฟปานกลาง แล้วจึงใส่ขิงลงไปแล้วทิ้งให้เดือดสัก 3 – 5 นาที ยกออกจากเตาและกรองชาหากไม่ต้องการให้มีเศษเล็กๆ อยู่ในน้ำชา แล้วจึงเทลงในถ้วยและเติมน้ำผึ้งลงไปหากชอบ จิบช้าๆ ชาเป๊ปเปอร์มิ้นท์หรือลูกอมเป๊ปเปอร์มิ้นท์มีผลช่วยอาการคลื่นไส้คล้ายกับขิง กลิ่นของเป๊ปเปอร์มิ้นท์ยังสามารถช่วยลดอาการคลื่นไส้ได้  หยดน้ำมันเป๊ปเปอร์มิ้นท์ที่ปลอดภัยกับอาหารบนข้อมือด้านในของเราหรือบนหมากฝรั่ง อาหารที่ย่อยง่ายจะช่วยให้ท้องรู้สึกดีขึ้น เช่น นมและขนมปัง ขนมปังจะดูดซับกรดเกิน ในขณะที่นมจะเคลือบกระเพาะและช่วยให้ดีขึ้น แต่เราก็ไม่จำเป็นต้องกินนมอย่างเดียว ซึ่งนมวัวเพียวๆ อาจจะทำให้กระเพาะรู้สึกไม่ดี ทำมิ้ลค์โทสต์ให้ได้สมดุล  หากเป็นไข้หวัดใหญ่ลงกระเพาะ (หรือลำไส้อักเสบ)  อย่าลองวิธีนี้ เนื่องจากนมวัวจะมีผลเสียต่ออาการไข้หวัดใหญ่ลงกระเพาะ อุ่นนมหนึ่งถ้วยจนร้อนแต่ไม่เดือด เทนมลงในชาม ปิ้งขนมปังหนึ่งแผ่นแล้วทาเนยจืดบางๆ ขยำขนมปังเป็นชิ้นเล็กๆ ลงในนมแล้วคน กินช้าๆ มะนาวแช่เย็นหรือแช่แข็งจะได้ผลดีที่สุด กลิ่นและรสชาติของซิตรัสสามารถช่วยลดการคลื่นไส้ได้  หั่นครึ่งมะนาวและวางไว้ใกล้ๆ พอได้กลิ่นโดยที่ไม่ฉุนเกินไป หากดมกลิ่นไม่ได้ผล ให้หั่นเป็นซีกๆ และนำไปแช่ช่องแช่แข็งสักประมาณ 30 นาที พอแข็งแล้วให้ดูดซีกมะนาวเพื่อช่วยแก้คลื่นไส้อย่างรวดเร็ว เมื่อท้องไส้รู้สึกไม่ดีเนื้อจากากรคลื่นไส้ ต้องกินอาหารทีละน้อยๆ และจิบเครื่องดื่มทีละนิดอย่างช้าๆ เพื่อไม่ให้กระเพาะทำงานหนัก เป็นเรื่องสำคัญที่ต้องกินและดื่มถึงแม้ว่าจะรู้สึกคลื่นไส้ก็ตาม ความหิวและการขาดน้ำจะทำให้เกิดอาการคลื่นไส้หรือทำให้อาการแย่ลงอีก ถึงแม้ว่าการกินจะเป็นสิ่งสุดท้ายที่คุณอยากทำ ท้องว่างๆ จะทำให้อาการคลื่นไส้แย่ลง เพื่อหลีกเลี่ยงไม่ให้ท้องรู้สึกแย่ลง ลองกินอาหารที่ย่อยง่าย  ตัวอย่างอาหารที่ย่อยง่ายได้แก่ ขนมปังกรอบ ขนมปังปิ้ง มันฝรั่ง ก๋วยเตี๋ยว ข้าว และ โจ๊ก หากการคลื่นไส้ไม่รุนแรง ก็สามารถลองไก่หรือปลาอบหรือต้มก็ได้ ตัวอย่างอาหารที่เพิ่มน้ำในร่างกายได้ดีเช่น ไอติม น้ำซุปใส และวุ้น หลีกเลี่ยงอาหารมัน เค็ม หรือเผ็ด เช่น ไส้กรอก อาหารขยะ อาหารทอด และมันฝรั่งทอดเป็นศัตรูของเราเวลาที่รู้สึกคลื่นไส้ อาหารเหล่านี้หนักเกินไปสำหรับกระเพาะของเราเวลาที่มันอ่อนแอ ความแตกต่างของอุณหภูมิสามารถทำให้รู้สึกมวนท้อง ซึ่งเป็นสิ่งสุดท้ายที่เราต้องการระหว่างมีอาการคลื่นไส้ ในข้อแนะนำทั่วไป อาหารเย็นๆ จะอ่อนโยนต่อกระเพาะมากกว่าและพิสูจน์ได้ว่ามีประสิทธิภาพแก้คลื่นไส้ได้ดีกว่าอาหารร้อนๆ อาหารที่ร้อนนั้นอาจมีกลิ่นฉุนซึ่งทำให้อาการคลื่นไส้แย่ลง น้ำในร่างกายสำคัญมากในระหว่างมีอาการคลื่นไส้ การดื่มน้ำเปล่าและน้ำผลไม้เป็นปริมาณน้อยๆ ระหว่างวันจะช่วยแก้อาการคลื่นไส้ได้ ใช้หลอดในการจิบแทนการดื่มอั้กๆ  น้ำเปล่าเป็นตัวเลือกที่ดีที่สุด แต่น้ำผลไม้อย่างน้ำแอปเปิ้ลก็ได้ผลเหมือนกัน น้ำโซดา โดยเฉพาะน้ำขิงโซดาที่หายซ่าแล้วจะช่วยแก้อาการคลื่นไส้ได้ หากอาเจียนไปแล้ว ให้ดื่มเครื่องดื่มเกลือแร่ที่มีกลูโคส เกลือ และโพแทสเซียม เพื่อชดเชยเกลือแร่ที่เสียไป หลีกเลี่ยงเครื่องดื่มที่มีกาเฟอีนและแอลกอฮอล์ การทำแบบนี้จะทำให้ระบบย่อยอาการทำงานช้าลงและนำไปสู่การปวดท้อง นอกเหนือไปจากอาการคลื่นไส้อีก รออย่างน้อยครึ่งชั่วโมงถึงหนึ่งชั่วโมงก่อนจะนอนหลังจากมื้ออาหาร เพื่อให้กระเพาะได้มีเวลาย่อยอาหารก่อน หากสามารถออกไปร้านสะดวกซื้อหรือซุปเปอร์มาเก็ตได้ ให้ซื้อยาสำหรับแก้อาการคลื่นไส้  ยาบิสมัท ซับซาลิไซเลต (Bismuth subsalicylate) เป็นยาที่หาได้ตามร้านขายยาทั่วไปซึ่งใช้ในการรักษาอาการของระบบย่อยอาหารรวมถึงการคลื่นไส้ด้วย ควรหายได้อย่างรวดเร็วหลังจากกินยา  ยาน้ำแก้คลื่นไส้นั้นสามารถหาซื้อได้ตามร้านขายยาและซุปเปอร์มาร์เก็ตทั่วไป ยาแบบนี้มักมีส่วนผสมของ dextrose fructose และ phosphoric acid เช่น ยาแก้ปวดหลายชนิดสามารถกระตุ้นหรือทำให้อาการคลื่นไส้แย่ลง  วิธีที่ง่ายและรวดเร็วที่จะดูว่ายานั้นทำให้อาการคลื่นไส้แย่ลงหรือไม่คือการตรวจดูผลข้างเคียงของมัน หาก “คลื่นไส้” ถูกระบุไว้ในผลข้างเคียงที่อาจเกิดขึ้นได้ แปลว่ายานั้นอาจเป็นสาเหตุของอาการคลื่นไส้ของเรา ตัวอย่างของยาที่ทำให้เกิดอาการคลื่นไส้ เช่น ไทลินอล แอดวิล อลีฟ และมอทริน อีกทั้งควรพบแพทย์หากไม่สามารถกินอาหารหรือดื่มน้ำได้ หรือรู้สึกคลื่นไส้นานเกิน 48 ชั่วโมง  ควรพบแพทย์เมื่อรู้สึกอ่อนเพลีย มีไข้ ปวดท้อง หรือไม่สามารถปัสสาวะเป็นเวลา 8 ชั่วโมงหรือมากกว่า หากมีเลือดปนในอาเจียน มีสีแดงสดหรือน้ำตาลเข้มปรากฏอยู่ และหากรู้สึกปวดหัวมาก หรือปวดคอ หรือปวดท้องมาก ควรรีบพบแพทย์ และควรพาไปพบแพทบ์หากลูกไม่ได้ปัสสาวะเกิน 4 – 6 ชั่วโมง มีอาการขาดน้ำ และท้องเสีย มียาหลากหลายชนิดที่มีฤทธิ์ช่วยแก้อาการคลื่นไส้ ส่วนใหญ่จะออกฤทธิ์ภายใน 30 ถึง 60 นาที  โปรเมทาซีน ไฮโดรคลอไรด์ (Promethazine hydrochloride) นั้นมีในรูปแบบของยาเม็ด ยาน้ำ ยาฉีด หรือยาเหน็บ  คลอโปรมาซีน (Chlorpromazine) นั้นมีแบบเป็นยาเหน็บเท่านั้น โปรคลอเปอราซีน (Prochlorperazine) มีแบบเป็นยาเม็ดและยาเหน็บ ไทรเมโธ เบนซาไมด์ ไฮโดรคลอไรด์ (Trimetho-benzamide hydrochloride) มีแบบเป็นยาเม็ด ยาฉีด ยาน้ำ หรือยาเหน็บ เมโทโคลพราไมด์ ไฮโดรคลอไรด์ (Metoclopramide hydrochloride) มีแบบเป็นยาน้ำ ยาเม็ด หรือยาฉีด เพื่อผลในการแก้คลื่นไส้ที่เกี่ยวกับการเมารถเมาเรือ ให้ขอยา สโคโปลามีน (scopolamine) หรือ แผ่นยาไดเมนไฮดริเนต (Dramamine patches)
นั่งเฉยๆ ในที่เงียบๆ. หายใจลึกๆ . วางแผ่นประคบเย็นที่หลังคอ. เลิกคิดถึงอาการคลื่นไส้. หลีกเลี่ยงกลิ่นฉุน. กดจุดด้วยนิ้วมือ. ใช้สร้อยข้อมือกดจุด. เล่นโยคะเพื่อผ่อนคลายหลังและคอ. กินขิง. ใช้เป๊ปเปอร์มิ้นท์. ทำมิ้ลค์โทสต์. ดูดน้ำมะนาว. กินอาหารในปริมาณน้อย ในระหว่างวัน. กินอาหารอ่อนและอาหารที่มีน้ำ. พยายามอย่ากินอาหารร้อนกับเย็นผสมกัน. จิบเครื่องดื่มใสๆ เย็นๆ ในระหว่างวัน. อย่านอนทันทีหลังกิน. ใช้ยาที่หาได้ตามร้านขายยาทั่วไป. หลีกเลี่ยงยาที่มีผลข้างเคียงทำให้คลื่นไส้. พบแพทย์ทันทีหากอาเจียนสามครั้งหรือมากกว่าในหนึ่งวัน. พาลูกไปพบแพทย์หากมีอาการอาเจียนเกินสองสามชั่วโมง หรือมีไข้. ปรึกษาแพทย์เกี่ยวกับยาแก้อาการคลื่นไส้.
https://www.wikihow.com/Get-Rid-of-Nausea-Fast https://www.wikihow.com/Get-Rid-of-Nausea-Fast https://www.wikihow.com/Get-Rid-of-Nausea-Fast https://www.wikihow.com/Get-Rid-of-Nausea-Fast https://www.wikihow.com/Get-Rid-of-Nausea-Fast https://www.wikihow.com/Get-Rid-of-Nausea-Fast
Taking Immediate Action Using Acupressure and Stretching Applying Natural Remedies Consuming Food and Liquids Using Professional Remedies Seeking Medical Treatment